**PATVIRTINTA:**

Kauno Miko Petrausko scenos menų mokyklos direktoriaus

2021 m. rugsėjo 3 d. įsakymu Nr. V-55

 **KAUNO MIKO PETRAUSKO SCENOS MENŲ MOKYKLOS**

 **UGDYMO PROCESO ORGANIZAVIMO TVARKA,**

 **ESANT COVID–19 PANDEMIJOS LAIKOTARPIUI**

**I SKYRIUS**

**BENDROSIOS NUOSTATOS**

1. Ugdymo procesas Kauno Miko Petrausko scenos menų mokykloje organizuojamas, atsižvelgiant į epidemiologinę situaciją ir vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo sprendimu 2021 m. rugpjūčio 20 d. Nr. V-1904 „Dėl neformaliojo vaikų švietimo organizavimo būtinų sąlygų pakeitimo“.
2. Ugdymo proceso organizavimo tvarka Kauno Miko Petrausko scenos menų mokykloje užtikrina saugią ir sveiką aplinką mokiniams bei mokyklos darbuotojams, ligos COVID-19 metu.
3. Su šia tvarka turi būti supažindinti visi mokyklos mokiniai, jų tėvai bei mokyklos darbuotojai.

**II SKYRIUS**

**UGDYMO PROCESO ORGANIZAVIMAS IR VYKDYMAS,**

**ESANT COVID–19 PANDEMIJAI**

1. Mokykloje yra maksimaliai laikomasi numatytų saugos priemonių, ribojami mokyklos bendruomenės kontaktai, laikomasi saugaus atstumo.
2. Mokiniams, mokyklos darbuotojams, atvykus į mokyklą, matuojama temperatūra. Prie įėjimo sudarytos galimybės rankų dezinfekcijai.
3. **Mokiniai, mokyklos darbuotojai, atvykę į mokyklą, privalo laikytis šių nurodymų:**

6.1. dažnai plauti ir dezinfekuoti rankas;

6.2. vyresniems nei 6 m. amžiaus vaikams, mokiniams, mokyklos darbuotojams, mokykloje dėvėti nosį ir burną dengiančias apsaugos priemones (išimtis taikoma neįgalumą turintiems asmenims, kurie dėl savo sveikatos būklės kaukių dėvėti negali ir jų dėvėjimas gali pakenkti asmens sveikatos būklei);

6.3. laikytis ne mažiau, kaip 1 metro atstumo nuo mokinio ir kolegų;

6.4. pasireiškus viršutinių kvėpavimų takų ligų, ūmių žarnyno infekcijų ir kt. susirgimų požymiams (karščiavimas (37,3 C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), darbuotojui nusišalinti nuo darbo ir kreiptis į šeimos gydytoją. Mokiniui, pasireiškus išvardintiems požymiams mokykloje, iškviesti vieną iš tėvų pasiimti vaiką per vieną valandą (laikinai mokinį izoliuojant tam skirtoje patalpoje);

6.5. kosint ar čiaudint užsidengti nosinaite ar sulenkta alkūne;

6.6. po kiekvienos pamokos, užsiėmimo, mokytojui dezinfekuoti stalus, bendro naudojimo priemones, instrumentus ir vėdinti patalpas;

6.7. riboti dalijimąsi ugdymo priemonėmis;

6.8. pamokų, užsiėmimų metu, mokiniams, mokytojams, dėvėti nosį ir burną dengiančias apsaugos priemones, atsižvelgiant į veiklos pobūdį.

1. Į mokyklą priimami tik sveiki mokyklos darbuotojai ir sveiki mokiniai, kuriems nepasireiškė viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių.
2. Individualios, grupinės pamokos, užsiėmimai vyksta paskirtose konkrečiose patalpose: klasėse, salėse.
3. Mokiniai į pamokas, užsiėmimus, atvyksta ne anksčiau, kaip likus 10 min. iki pamokos ar užsiėmimo pradžios.
4. Mokiniams draudžiama laukti pamokų, užsiėmimų, koridoriuose ir būriuotis.
5. Mokiniams saviruošai klasės nėra išduodamos.
6. Mokiniams pagal galimybę pamokos, užsiėmimai, vykdomi tose pačiose grupėse.
7. Pasibaigus visoms pamokoms, užsiėmimams, mokiniai palieka mokyklos patalpas. Mokiniams ne pamokų metu, mokykloje būti draudžiama.
8. Tėvai (globėjai, rūpintojai) į mokyklą neįleidžiami, vaiką gali lydėti tik iki mokyklos (išimtis taikoma neįgalių vaikų tėvams (globėjams, rūpintojams)).
9. Esant poreikiui, pamokos vykdomos nuotoliniu būdu, vadovaujantis Kauno Miko Petrausko scenos menų mokyklos paslaugų teikimo nuotoliniu būdu tvarkos aprašu.
10. Mokykloje įvairūs renginiai, kita, su ugdymu susijusi veikla, stovyklos, vyksta, vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo galiojančiais sprendimais.
11. Mokykloje, patalpų valymas atliekamas, atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu.
12. Mokinių srautų judėjimas nukreiptas taip, kad būtų išvengta sankirtų su kitais srautais.
13. Mokyklos darbuotojai, atsakingam asmeniui, teikia informaciją apie tai, ar jie skiepyti nuo COVID-19 ligos, ar persirgę COVID-19 liga, ar atlikę antikūnų testą. Jei, nei vienas iš išvardintų būdų nėra tinkamas, darbuotojas privalo periodiškai testuotis, kas 7-10 d. dėl COVID-19 ligos, vadovaujantis valstybės operacijų vadovo sprendimu 2021 m. sausio 28 d. Nr. V-175 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo pakeitimo“ ir pateikti testo rezultatus atsakingam asmeniui. Už informacijos atnaujinimą ir jos pateikimą, atsakingas pats darbuotojas.

**III SKYRIUS**

**BAIGIAMOSIOS NUOSTATOS**

1. Mokiniams, nesilaikantiems ugdymo proceso organizavimo tvarkos, pokalbiui kviečiami tėvai (globėjai, rūpintojai).
2. Mokyklos darbuotojai, nesilaikantys ugdymo proceso organizavimo tvarkos, gali būti nušalinami laikinai nuo darbo, vadovaujantis LR žmonių užkrečiamųjų ligų profilaktikos ir kontrolės įstatymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Tvarką rengė direktoriaus pavaduotoja ugdymui Lina Jančiuvienė